Kontakt:

Hindrek Pikk

Kommersiell marknadschef för Norden

+3725655880

hindrek\_pikk@goodyear.com

**PRESSEMEDDELELSE**

Ny eJob-app lanceres for at forbedre Goodyears paneuropæiske dæktjenester til lastbiler

*Ny digital innovation muliggør hurtigere og mere nøjagtig vedligeholdelse af dæk*

**Stockholm, 23. juni 2015** – Goodyear introducerer en helt ny mobil-app for at øge hastigheden og kvaliteten af den service, kunderne tilbydes i Europa. Den nye app, eJob, gør det muligt for servicepersonale at nedfælde og modtage oplysninger med det samme på en almindelig tablet-pc. På den måde kan oplysninger og billeder overføres direkte til dækadministrationssystemet Goodyear FleetOnlineSolutions (FOS), og teknikeren kan modtage de nødvendige servicedata.

Det er vigtigt, at flåderne får adgang til nye dækadministrationstjenester og Goodyears FleetOnlineSolutions, som eJob er en del af. Denne app er en digital innovation, der gør dækadministration hurtigere og mere nøjagtig. Desuden kan kunder holde øje med dækrelateret arbejde i realtid online.

Goodyears eJob er en hurtig og brugervenlig app til alt dækrelateret arbejde på en lastbil. Den gør det også muligt at sende og modtage alle relevante oplysninger, inklusive hjulposition og andre data. Hvis der bruges en tablet-pc med en mobil dataforbindelse, er det muligt at sende og modtage data på arbejdsstedet. Der kan også tages billeder af lastbildæk og tilføjes kommentarer, hvis et dæk skal udskiftes. Dermed kan lastbilchaufføren se dækket og årsagen til, at det bliver skiftet ud. Den nye eJob-app fås på flere sprog, så den lettere kan bruges på tværs af hele Europa.

Takket være enkle popup-menuer kan dækteknikere få adgang til vigtige oplysninger om dækkene, f.eks. dæktryk m.m. Alle oplysninger stilles øjeblikkeligt til rådighed for alle de 2000 Goodyear TruckForce-værksteder på tværs af Europa samt evt. serviceudbydere, der fungerer som underleverandører.

"eJob-appen giver vores dækadministrationstjenester nogle fantastiske fordele hvad angår hastighed og nøjagtighed", fortæller Waldek Jarosz, Direktør for Fleet Solutions Truck Tires Goodyear i Europa, Mellemøsten og Afrika. "Vi er overbevist om, at vores FleetOnlineSolutions-program er det bedste i branchen. Det bliver nu endnu bedre i kraft af den nye eJob app. Antallet af flåder, der vælger FleetOnlineSolutions og vores FleetFirst-dækadministrationstjeneste, stiger hele tiden på tværs af Europa i takt med, at vi tilbyder klare fordele for flådeadministratorer."

Det, der gør FOS særligt attraktivt, er, at kunderne har øjeblikkelig adgang til systemet via internettet. Dermed er det muligt at holde øje med, hvordan alt igangværende arbejde skrider frem – mens det sker. F.eks. kan en kunde i Finland øjeblikkeligt se, at et dæk vedligeholdes eller fjernes fra vedkommendes lastbil i Italien – fordi teknikeren bruger eJob.

Goodyear eJob er en del af Goodyears internetbaserede FleetOnlineSolutions-dækadministrationssystem. Appen gør det muligt for dækmontører at registrere alle de nødvendige data om arbejdet på stedet. Oplysningerne overføres dernæst direkte fra en tablet-pc til FOS-webstedet, hvor oplysningerne stilles til rådighed for kunden med det samme. Den nye Goodyear eJob app kan nu downloades gratis i onlinebutikken Google Play.

**Om Goodyear**

Goodyear er en af verdens største dækproducenter. Goodyear beskæftiger omkring 67.000 personer og har 50 produktionssteder i 22 lande verden over. Virksomhedens to innovationscentre i Akron, Ohio og Colmar-Berg i Luxembourg arbejder målrettet på at udvikle state-of-the-art produkter og tjenester, der sætter standarden for teknologi og performance i industrien.

Goodyear Dunlop Europes dæksortiment til erhvervskøretøjer, busser og rutebiler omfatter mere end 400 forskellige dæk i 55 størrelser. Mange af verdens førende bilproducenter monterer Goodyear-dæk som standardudstyr, herunder DAF, Iveco, MAN, Mercedes-Benz, Renault Trucks, Scania og Volvo. Goodyear leverer også dæk til alle større trailerproducenter. Med Fleet First, som omfatter TruckForce-servicenetværket, ServiceLine 24h vejhjælp, FleetOnlineSolutions Internet managementsystem og Goodyear Retread Technologies, leverer Goodyear et af de bredeste sortimenter af specialdesignede tjenester i branchen.

Hvis du vil vide mere om Goodyear og virksomhedens produkter, kan du besøge www.goodyear.com.